CELEX: C2005/315/02
Language: da
Date: 2005-12-10 00:00:00
Title: Domstolens dom (Anden Afdeling) af  20. oktober 2005  i sag C-111/03, Kommissionen for De Europæiske Fællesskaber mod Kongeriget Sverige ( Traktatbrud — fri bevægelighed for landbrugsprodukter — direktiv 89/662/EØF — artikel 5 — veterinærkontrol i bestemmelsesmedlemsstaten for varerne — tvungen ordning med forudgående anmeldelse for importører af visse produkter af animalsk oprindelse hidrørende fra andre medlemsstater )

10.12.2005   
            
            
               DA
            
            
               Den Europæiske Unions Tidende
            
            
               C 315/1
            
         
      DOMSTOLENS DOM
   
   (Anden Afdeling)
   af 20. oktober 2005
   i sag C-111/03, Kommissionen for De Europæiske Fællesskaber mod Kongeriget Sverige (1)
   
   (»Traktatbrud - fri bevægelighed for landbrugsprodukter - direktiv 89/662/EØF - artikel 5 - veterinærkontrol i bestemmelsesmedlemsstaten for varerne - tvungen ordning med forudgående anmeldelse for importører af visse produkter af animalsk oprindelse hidrørende fra andre medlemsstater«)
   (2005/C 315/02)
   Processprog: svensk
   I sag C-111/03, angående et traktatbrudssøgsmål i henhold til artikel 226 EF, anlagt den 12. marts 2003, Kommissionen for De Europæiske Fællesskaber (befuldmægtigede: L. Ström Van Lier og A. Bordes) mod Kongeriget Sverige (befuldmægtiget: A. Kruse), støttet af: Republikken Finland (befuldmægtiget: A. Guimaraes-Purokoski), har Domstolen (Anden Afdeling), sammensat af afdelingsformanden, C.W.A. Timmermans, og dommerne R. Schintgen (refererende dommer), R. Silva de Lapuerta, P. Kūris og G. Arestis; generaladvokat: P. Léger; justitssekretær: R. Grass, den 20. oktober 2005 afsagt dom, hvis konklusion lyder således:
   
               1)
            
            
               Kongeriget Sverige har tilsidesat sine forpligtelser i henhold til artikel 5 i Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked, idet det har opretholdt en tvungen ordning med forudgående anmeldelse for import af visse produkter af animalsk oprindelse hidrørende fra andre medlemsstater.
            
         
               2)
            
            
               Kongeriget Sverige betaler sagens omkostninger.
            
         
               3)
            
            
               Republikken Finland bærer sine egne omkostninger.
            
         
      (1)  EFT C 112 af 10.5.2003.